Post tiuj sukcesoj, la IJN nun koncentriĝis pri la elimino kaj neŭtraligado de strategiaj punktoj de kie la aliancanoj povis lanĉi kontraŭofensivojn kontraŭ japanaj konkeroj. Tamen, en la Korala Maro
la japanoj estis devigitaj rezigni pri siaj provoj izoli Aŭstralion dum la malvenko en la Kampanjo de Midvej devigis la japanojn defendiĝi. La kampanjo en la Salomonaj Insuloj, en kiu la japanoj perdis la militon de eluziĝo, estis la plej decida; la japanoj ne devigis sufiĉe da fortoj en sufiĉa tempo. Dum 1943 la aliancanoj povis reorganizi siajn fortojn kaj la usona industria forto komencis turni la tajdon de la milito. Usonaj trupoj finfine sukcesis akiri la superecon per multe pli granda industria produktaĵo kaj modernigo de siaj aerarmeoj kaj mararmeoj.